2013 m. lapkričio 6 d. vyks Seimo Peticijų komisijos posėdis, kuriame bus iš esmės nagrinėjama Aleksandro Jegorovo peticija „Dėl teisės aktų, reglamentuojančių vienkartinių išmokų bei pensijų mokėjimą nukentėjusiems asmenims, kurie dalyvavo, likviduojant ČAE avarijos padarinius, priėmimo“.

Peticijoje pateiktas pasiūlymas papildyti Lietuvos Respublikos valstybinių pensijų įstatymą nuostata, jog valstybinę pensiją turėtų teisę gauti ir nukentėję asmenys, dalyvavę likviduojant ČAE avarijos padarinius, tačiau neturintys Lietuvos Respublikos pilietybės.

Posėdis vyks Prezidento salėje (I rūmai, 2 a.), posėdžio pradžia 13 val.

Komisijų biuro patarėja Janina Šniaukštienė, tel. (8 5) 239 6819, el. p. jasnia@lrs.lt